Document ID: 32007D0011

ODLOČBA KOMISIJE
z dne 20. decembra 2006
o spremembi Odločbe Komisije 2005/362/ES z dne 2. maja 2005 o odobritvi načrta za izkoreninjenje afriške prašičje kuge pri divjih prašičih na Sardiniji, Italija
(notificirano pod dokumentarno številko C(2006) 6718)
(Besedilo v italijanskem jeziku je edino verodostojno)
(2007/11/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (1) in zlasti člena 16(1) Direktive,
ob upoštevanju naslednjega:
(1)
Odločba Komisije 2005/362/ES z dne 2. maja 2005 o odobritvi načrta za izkoreninjenje afriške prašičje kuge pri divjih prašičih na Sardiniji, Italija (2) odobrava načrt za izkoreninjenje afriške prašičje kuge pri divjih prašičih na Sardiniji.
(2)
Italija je Komisijo obvestila o rezultatih tega načrta in ugodnem razvoju v zvezi z navedeno boleznijo na ozemlju Sardinije.
(3)
Zato je primerno, da se ponovno opredelijo različna območja regije Sardinija, zlasti območja z velikim tveganjem, kjer je treba izvesti načrt za izkoreninjenje.
(4)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2005/362/ES se nadomesti z besedilom v Prilogi k tej odločbi.
Člen 2
Ta odločba je naslovljena na Italijansko republiko.
V Bruslju, 20. decembra 2006

Labels: 0
18
20
6